Сир ньуурун көпсөтүүнү көннөрү тимир тарааҕынан (борона) ыытыахха сөп. Дьиҥэр тимир тараах бааһына буорун бытарытыыга туттуллар даҕаны ходуһа ньуурун эмиэ көпсөтүөххэ сөп. Эбэтэр анал кыра тиистэрдээх хонуу бороната (борона полевая) диэн урут баар буолар этэ. Олор суох буоллахтарына ыарахан, чэпчэки диискэнэн, муҥур уһугар мутуктаах синньигэс тиитинэн да ходуһа иэнин хараардыахха, таратыахха сөп. Ким тугу, хайдах сатыырынан, туох тэриллээҕинэн диэбит курдук. Судургутунан, бөҕөтүнэн тимир тараах үчүгэй буолуо этэ. Чиҥээбит сири (ходуһаны) таратыы 6 (!) төгүл олус туһалааҕын, ордуктааҕын санатыым. Олору ааҕыталыым. Ону болҕойон ааҕыҥ.